偈十二首  其一一
作者：釋本才
朝代：宋

paragraphs: 袖裏暫閑醫國手，岸巾來訪卧雲人。
相逢一笑千峰頂，高下森羅百億身。
相逢一笑，萬壑風清。
大冶精金，應無變色。
黄檗昔遇裴相國，當頭一劄，冷暖自知。
睦州久契陳尚書，剖露肝腸，清虛廓落。
正當今日，賓主互換。
覿體唱酬，似空藏空，如鏡照鏡。
芥子拈來敲石窟，須知渠是箇中人。